16 



At Jordskjælvene i disse to nærgrændsende Lande synes at 

 være uafhængige af hinanden, idet de saagodtsom aldrig have 

 forplantet sig ned til Danmark fra Norge, hvor de optræde 

 'lyppigst, skal jeg ikke tillægge nogen videre Vægt, da de nøi- 

 agtigere Jordskjælvs-Iagttagelser for begge Landes Vedkommende 

 endnu ere altfor faa til deraf at drage noget bestemt Resultat i 

 saa Henseende; men at det ikke kan hidrøre fra, at Jord- 

 skjælvene i Norge ikke kunne have en saa stor Udbredelse, saa 

 at de kunne naa Danmark, sees bedst deraf, at Jordskjælvet i 

 1866 strakte sig 160 geographiske Mile i øst-vestlig og 130 

 Mile i nord-sydlig Retning, og det er altsaa klart, at dette i det 

 Mindste ikke forplantede sig saameget i Retningen ned mod 

 Danmark, som mere i den øst-vestlige Retning. 



Hvad der navnlig giver Jordskjælvene i Danmark et sær- 

 egent Præg, er to Omstændigheder, nemlig deres i de allerfleste 

 Tilfælde overordentlig lokale Charakteer og deresPerio- 

 dicitet. Her kan naturligviis kun være Tale om dem, der ere 

 indtrufne i den senere Tid; thi gaaer man længere tilbage, 

 ere alle Efterretningerne i høieste Grad mangelfulde navnlig med 

 Hensyn til Angivelsen af det enkelte Jordskjælvs Udgangspunkt 

 og Udstrækning*). 



Det er for det Første et Særkjende for Jordskjælvene i Dan- 

 mark, at de ikke ere knyttede til Landets Kystform, men have 

 næsten udelukkende een bestemt Formation til Udgangspunkt, 

 nemlig Kridtformationen. Dette har allerede Forchhammer 



") For at have de hidtil kjendte Jordskjælvs-Optegnelser samlede paa eet Sted, 

 findes her S. 24—32 meddeelt alle de af Schouw i hans "Skildring af 

 Veirligets Tilstand i Danmark«, S. 546, og af Steenstrup i "Sam- 

 linger til Jydsk Historie og Topografi« II. Bd. S. 228 anførte Efterretninger 

 om Jorskjælv i Danmark, der ere forogede med nogle senere erholdte, 

 saavelsoni flere oplysende Bemærkninger, der vel villigst ere mig med- 

 deelte af Hr. Stud. mag. C. Bricka. Alene de Jordskjælvs-Optegnelser, 

 som man har Grund ti) at antage for mere paalidelige, findes anførte i 

 det franske Resumé, for mulig derved at forebygge en Gjentagelse af usik- 

 kre Angivelser om Jordskjælv i Danmark, hvorpaa der nævnes flere 

 Exempler S. 20. 



